stanford-oval/wikipedia huggingface dataset:
ליגווה

בלטביה העתיקה, ליגווה (Līgo, נקרא גם יאני -Jāņi) היה פסטיבל שנערך ב-20 ביוני. הנשים והילדות אספו עשבים ופרחים וארגו מהם זרים. חוואים חתכו ענפי תרזה ושמו אותם במתבנים, כדי למנוע מעכברים וממכרסמים אחרים מלאכול את היבול. הפרות הוזנו ב-John's Grass וחול נבזק על ראשיהן כדי שיניבו חלב מתוק. נערות נתנו כתרי פרחים למחזריהן הפוטנציאליים. ועם כתרים אלו הלכו הבנים והבנות לישון, ואם חלמו זה על זו, הם היו מיועדים להינשא.
לינסנג

| לינסנג |
| --- | --- |
 לינסנג אפריקני
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: גחניים
סוג:: לינסנג
מינים
 Poiana leightoni  Poiana richardsonii
שם מדעי
 Poiana ‏גריי, 1865

לִינְסַנְגּ (שם מדעי: Poiana) הוא סוג הכולל שני מיני גחניים קטנים ודקים ולמעשה הם הקטנים שבגחניים. אלו הם יצורים מוארכים בעלי ראש מוארך וזנבות ארוכים החיים בעיקר ביערות הגשם של אפריקה. הם אינם קרובים למיני הלינסנג אסייתי החיים באסיה ושייכים למשפחה עצמאית.
המינים הם:
לינסנג לייטוני (Poiana leightoni) - נדיר בהרבה מקרובו
לינסנג אפריקני (Poiana richardsonii) - המין הקטן ביותר במשפחת הגחניים
ליגת העל הקנייתית

| --- | --- |

 שם מלא:  ליגת העל הקנייתית בכדורגל
 כינוי:  FKF פרימייר ליג, בטקינג פרימייר ליג (BPL)
 תחום:  כדורגל
 ארגון:  התאחדות הכדורגל של קניה 
 מדינות:  קניה קניה
 קונפדרציה:  CAF
 קבוצות:  18
 תקופת הפעילות:  1963–הווה (כ־61 שנים)
 אלופה נוכחית:  גור מאהיה (2023/2024)
 מירב הזכיות:  גור מאהיה (21 זכיות)
 מפעל מקביל:  גביע FKF הסופר קאפ הקנייתי גביע הטופ 8
 מפעל נמוך:  הסופר ליגה הלאומית של קנייה
 https://www.kenyanpremierleague.com/
 
ליגת העל הקנייתית (באנגלית: Kenyan Premier League (KPL), מכונית גם FKF Premier League, או מטעמים מסחריים BetKing Premier League (BPL)), היא ליגת הכדורגל הבכירה בקניה, שהוקמה רשמית בשנת 1963, ומשתתפות בה נכון לעונת 2021/2022, 18 קבוצות.
היסטוריה

הליגה התחילה ב-1963, והגיעה לשיאה בשנות ה-90, מאז דעכה ונחשבת לליגה בינונית באפריקה, כאשר כיום להרבה מועדונים בליגה אין הרבה תומכים או ספונסרים. אולם לאחר שחברת "SuperSport" הפכה לשותפה ספונסרית של הליגה, נכנס אליה יותר כסף והפכה למקצוענית יותר, כאשר רוב המועדונים מצליחים לקבל ספונסר ראשי שיממן אותם.
הליגה כיום מנוהלת על ידי פדרציית הכדורגל הקנייתית אשר כפופה לקונפדרציית הכדורגל של אפריקה (CAF).
נכון לעונת 2021/2022, בליגה 18 קבוצות, המשחקות ביניהם 2 סיבובים בבית ובחוץ כאשר סך הכל ישנם 34 מחזורים. הליגה משוחקת מאוגוסט ועד מאי של העונה העוקבת. הקבוצה המסיימת במקום הראשון (האלופה) מעפילה למוקדמות ליגת האלופות האפריקאית, הקבוצה המסיימת במקום ה-16 הולכת לפלייאוף ירידה נגד הקבוצה שסיימה במקום השלישי בליגת המשנה, בעוד הקבוצות במקומות 17 ו-18 יורדות לליגת המשנה הקנייתית, ה"הסופר ליגה הלאומית של קנייה".
קבוצת גור מאהיה היא הקבוצה המצליחה ביותר בקניה, עם 21 זכיות באליפות הליגה (מאז 1968). שנייה בדירוג היא טוסקר עם 13 אליפויות ושלישית בדירוג היא AFC ליאופרדס עם 12 אליפויות, שלושתן קבוצות מעיר הבירה והגדולה ביותר בקניה, ניירובי.
הזוכות

קבוצה המסומנת בכתב מודגש זכתה בגביע הקנייתי באותה העונה והשלימה דאבל מקומי.
טבלת אליפויות

| # | קבוצה | אליפויות | עונות זכייה |
| --- | --- | --- | --- |
| 1 | גור מאהיה | 21 | 1968, 1974, 1976, 1979, 1983, 1984, 1985, 1987, 1990, 1991, 1993, 1995, 2013, 2014, 2015, 2017, 2018, 2018/2019, 2019/2020, 2022/2023, 2023/2024 |
| 2 | AFC ליאופרדס/אבולאיה | 12 | 1966, 1967, 1970, 1973, 1980, 1981, 1982, 1986, 1988, 1989, 1992, 1998 |
| 3 | קניה בריווריס/טוסקר | 12 | 1972, 1977, 1978, 1994, 1996, 1999, 2000, 2007, 2011, 2012, 2016, 2020/2021 |
| 4 | אולינזי סטארס | 3 | 2003, 2004, 2005, 2010 |
| 5 | לואו יוניון | 2 | 1964, 1975 |
| 5 | אוסריאן פאסטק | 2 | 2001, 2002 |
| 7 | נאקורו אולסטארס | 1 | 1963 |
| 7 | פייסל | 1 | 1965 |
| 7 | אוטאליי | 1 | 1997 |
| 7 | סוני שוגאר | 1 | 2006 |
| 7 | מאתארה יונייטד | 1 | 2008 |
| 7 | סופאפקה | 1 | 2009 |
לוון

ערך זה עוסק בעיר בבלגיה. אם התכוונתם למשמעות אחרת, ראו .
לֵוֶון (בהולנדית: Leuven, בצרפתית: Louvain, בגרמנית: Löwen) היא עיר בבלגיה.
לוון היא בירת מחוז ברבנט הפלמית וממוקמת בחלקו המזרחי. העיר משתרעת על שטח של כ-57 קמ"ר, וגרים בה כ-93,000 תושבים (2008). מאז ינואר 1977 לוון כוללת את השכונות: הוורלה (Heverlee), מרכז לוון (Leuven Centrum), קסל-לו (Kessel-Lo), וילסלה (Wilsele), ווייכמאל (Wijgmaal).
היסטוריה וסמלים

השם "לוון" מוזכר לראשונה בשנת 891 כלווניום (Luvanium) או כלובן (Loven). משמעות שם המקום היא ככל הנראה "ביצה ביער".
העיר גדלה סביב המבצר שלפי מסורת מקומית קשור ליוליוס קיסר. המבצר פורק במהלך המאה ה-17 ובהמשך במקום נבנה מנזר של המסדר הבנדיקטי שנקרא "Keusersberg". במהלך מלחמת העולם השנייה במנזר הוסתרו ילדים יהודים רבים על ידי הנרי ריינדרס שעל פעילות זו הוכר כחסיד אומות העולם. בעזרת ארמאן תיירי גם יהודים מבוגרים הוסתרו בשטח המנזר.
לוון ידועה בעיקר בזכות אוניברסיטת לוון, האוניברסיטה העתיקה ביותר בארצות השפלה שהוקמה בשנת 1425, ונחשבת עד היום לאחת האוניברסיטאות הטובות בבלגיה ובאירופה.
במלחמת העולם הראשונה נכנס הצבא הגרמני לעיר במסגרת הפלישה לבלגיה והעיר ניזוקה רבות. הגרמנים הרגו את ראש העיר, את רקטור האוניברסיטה ואת כל קציני המשטרה. ב-25 באוגוסט 1914 הציתו הגרמנים את ספריית האוניברסיטה בתגובה על התנגדות תושבי העיר לכיבוש. מאות אלפי ספרים וכתבי יד נדירים מהתקופה הגותית ומתקופת הרנסאנס אבדו ומחאה גדולה התעוררה בעולם. לאחר המלחמה נבנתה הספרייה מחדש בעזרת מימון אמריקני ובעזרת כספי הפיצויים מגרמניה.
בשנת 1968, כחלק ממאבק השפה, החלק דובר הצרפתית התפצל מהחלק הפלמי, והקים אוניברסיטה נפרדת במתחם הנקרא לוון החדשה (Louvain-la-Neuve) בשטח ולוניה.
בשנת 1975, לרגל יובל ה-550 להקמת האוניברסיטה, העניקה האוניברסיטה לעיר את הפסל פונסקה. הפסל הפך במהרה לאחד מסמלי העיר.
לוון מוכרת גם בזכות מבשלות הבירה הרבות שבה, וביניהן סטלה ארטואה, השייכת כיום לתאגיד InBev הבינלאומי לבירה, שלוון היא מקום מושבו והוא אחד מהמעסיקים הגדולים בעיר.
ערים תאומות

טייוואן טאינאן, טייוואן
גלריית תמונות

הכיכר הראשית של העיר (Grote markt)
כנסיית פטרוס הקדוש (לוון), אדריכלות גותית
הבחינהוף הגדול של לוון
ספריית האוניברסיטה
ראו גם

מנשר התשעים ושלושה
מארלי ואני

ערך זה עוסק בספרו של ג'ון גרוגן. אם התכוונתם לסרט הקולנוע המבוסס על הספר, ראו .
| --- | --- |

עטיפת הספר בעברית
 מידע כללי
 מאת:  ג'ון גרוגן
 שפת המקור:  אנגלית
 סוגה:  אוטוביוגרפיה
 מקום התרחשות:  פלורידה 
 הוצאה
 הוצאה:  הרפר קולינס
 תאריך הוצאה:  2005
 הוצאה בעברית
 תרגום:  כן
 קישורים חיצוניים
 מסת"ב:  978-0-06-081708-4
 הספרייה הלאומית:  002542026
 
מארלי ואני (2005) הוא ספר אוטוביוגרפי שנכתב על ידי העיתונאי האמריקאי ג'ון גרוגן. הספר היה יותר מ-50 שבועות בראש רשימת רבי-המכר של הניו יורק טיימס. גרוגן מתאר בגוף ראשון את חיי משפחתו המשותפים עם הלברדור רטריבר שלו, מארלי, את מערכות היחסים במשפחה ואת הלקחים הנלמדים מתקופה זו. הספר יצא לאור בעברית בהוצאת מטר.
מארלי מתואר, בהתאם לטבעו כלברדור, ככלב רועש ובלתי ניתן לשיטה. הוא חזק, רעב לעיתים תכופות, פעיל ואף הרסני לרכוש המשפחה (ללא כוונות זדוניות). הוא נכשל "להבין" מה בני האדם מצפים ממנו, ובנקודה מסוימת בסיפור גרוגן מעיר, כנראה בהלצה, שמחלת נפש היא ההסבר להתנהגותו. אף על פי כן, פעולותיו והתנהגותו תמיד נסלחו, שכן ברור שכוונותיו טובות.
הניגוד העצום בין הבעיות והמתח שנגרמים על ידי התנהגותו של מארלי לבין המסירות האדירה, האהבה והביטחון שהוא מעניק למשפחה, שלומדת לקבל אותו כפי שהוא והיגון שהביעה במותו מזקנה, מהווה את הרקע לסיפור.
ב-2008 יצא לאקרנים סרט קולנוע המבוסס על הספר, ואף הוא זכה להצלחה רבה. גרוגן היה שותף להפקת הסרט, ואף כתב לו את התסריט.
עלילה

ג'ון, עיתונאי, וג'ני, זוג נשוי טרי, היו חובבי בעלי חיים. הם החליטו לאמץ כלב לביתם כאימון לקראת הולדת ילדים. הם רכשו גור כלבים וקראו לו מארלי, על שם הזמר בוב מארלי. מארלי גדל במהרה לכלב בוגר וחזק. למרות מאמצי הזוג לחנכו במסגרות שונות, הכלב לא קיבל את מרות בעליו. לעיתים, השתמש מארלי בכוחו האדיר להרוס את רכוש הבית, ובעת התקפי פחד מסופות רעמים, לעס את דרכו בין דלתות, כלובים ואף קירות מרתפים. בזמנים אחרים, כאשר רצה להתחבר לכלבים אחרים או לחקור ריחות שונים, רץ בכל כוחו אל עבר מטרתו, תוך גרירת אנשים ורהיטים מאחוריו.
מארלי נשאר עם המשפחה כאשר עברה מביתם המקורי לבוקה רטון תחילה ומאוחר יותר לפנסילבניה, וגם כאשר ילדו את ילדם השלישי. במקרים אחדים הראה אמפתיה ורצינות רבה - הוא ניחם את ג'ני כאשר הפילה את עוברה הראשון והגן על שכנו כאשר הותקף. למרות הקשיים בשליטה בו, מארלי היה חבר משפחה אהוב ונאמן.
בגיל 13, כאשר היה חלש מאוד מזקנה, נאלץ ג'ון להרדימו, לאחר התנפחות קיבתו בפעם השנייה. בדקותיו האחרונות אמר ג'ון למארלי משפט שאף אחד לא אמר לו מעולם: "אתה כלב נהדר". המשפחה התאבלה על מותו של מארלי זמן רב, בייחוד ההורים, שראו במארלי דוגמה למופת של אהבה ללא תנאים, של מסירות ושל הנאה מהחיים. לאחר המוות, תיאר ג'ון את אהבתו למארלי. מספר התגובות לטור היה כה גדול, כך שתיבת הדואר האלקטרוני של ג'ון התמלאה. ג'ון סיפר שמעולם לא קיבל כמות תגובות שכזו.
לינסנג אסייתי

| לינסנג אסייתי |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: לינסנגים אסייתיים
תת־משפחה:: Prionodontinae
סוג:: לינסנג אסייתי
מינים
 Prionodon linsang  Prionodon pardicolor
שם מדעי
 Prionodon ‏הורספילד, 1822

לִינְסַנְגּ אסייתי (שם מדעי: Prionodon; לפי האקדמיה: "לִינְסַנְג") הוא סוג של דמויי חתול קטנים החיים בדרום-מזרח אסיה ביערות טרופיים. זה הסוג היחיד במשפחה לינסנגים אסייתיים ובו 2 מינים:
לינסנג אסייתי מנומר (Prionodon linsang)
לינסנג אסייתי מפוספס (Prionodon pardicolor).
המשפחה היא חלק מתת-סדרת דמויי חתול והיא קרובה למשפחות האחרות של תת-הסדרה: גחניים, נמייתיים וטורפי מדגסקר, וכן למשפחה הנכחדת Barbourofelidae ולחתוליים. הלינסנגים האסייתים הם משפחת מעבר בין החתולים לגחניים.
אלו הם חיות גמישות עם גוף מוארך ופסים או חברבורות לאורך הגוף הצהוב. הזנב הארוך שמגיע לאורך הגוף, מפוספס בשני המינים. אורכם מגיע ל-30–40 ס"מ ומשקלם עד 1.5 קילוגרם. יש להם ראש וצוואר מוארכים ולסת קטנה עם שיניים חדות, עיניים גדולות ואוזניים גדולות. הלסת שלהם מזכירה שיניים של חתולים, אך קרובה גם לגחניים. הם מטפסים מצוין על עצים ביער הגשם ויודעים גם לקפוץ בין הענפים בחיפוש אחר טרף. הם אוכלי כל וניזונים מבשר וצמחים כאחד.
2 מיני הלינסנגים חיים בנפאל, בהודו בסיקים, אסאם ובבנגל, בבהוטן, מינמאר, תאילנד, לאוס, וייטנאם, בסין במחוזות סצ'ואן, יונאן, גוויג'ואו וגואנגשי, בחצי האי המלאי, בסומטרה, בורנאו ומערב יאווה.
מאורו קאמורנזי

מאורו חרמן קאמורנזי סרה (באיטלקית: Mauro Germán Camoranesi Serra; נולד ב-4 באוקטובר 1976) הוא כדורגלן עבר ארגנטינאי-איטלקי ששיחק בעמדת הקשר ומאמן כדורגל בהווה. לזכותו 55 הופעות במדי נבחרת איטליה.
קריירה

קאמורנזי החל לשחק כדורגל בגיל צעיר, בקבוצת הילדים של אלדוסיבי, בה גם החל את קריירת הבוגרים שלו. את הקריירה המקצוענית כשחקן התחיל קאמורנזי כשעבר לשחק בקבוצה המקסיקנית סנטוס לגונה. עוד בעונתו הראשונה, זכה עם קבוצתו באליפות לראשונה בהיסטוריה. שנה לאחר מכן חזר לארץ הולדתו וחתם בבאנפילד. באותה עונה הוא הוכיח את כישרונו בתור קשר כנף בעל יכולות התקפיות טובות. בסיום העונה עבר לשחק בקרוס אסול המקסיקנית.
ב-2000 עבר להלאס ורונה האיטלקית תמורת 7 מיליון אירו. למרות הכושר הטוב שלו, העברתו של קאמורנזי לא הועילה בסופו של דבר ו-ורונה הייתה מועמדת לרדת לסרייה ב'. מועדונים רבים באיטליה התעניינו בשחקן, ולבסוף הייתה זו יובנטוס שקנתה אותו.
ב-2002 עבר ליובנטוס תמורת 5.7 מיליון אירו. בעונתו הראשונה ביובנטוס, הוא זכה באליפות הסרייה א', ובסופר קאפ האיטלקי. קאמורנזי זכה באליפות הסרייה א' עם יובנטוס גם ב-2005 ו-2006, אך האליפויות האלו נשללו עקב פרשת השחיתות בכדורגל האיטלקי. קאמורנזי הבקיע שערים חשובים כאשר יובנטוס שיחקה בסרייה ב' לאחר הירידה.
עם סיום חוזהו ביובנטוס בשנת 2010, הודיעה הקבוצה לקאמורנזי כי אין בכוונתה לחדש עמו את ההתקשרות, מה שהוביל את קאמורנזי ב-31 באוגוסט 2010 לחתום על חוזה לשנה אחת בקבוצת שטוטגרט הגרמנית.
לאחר חצי עונה בגרמניה, שוחרר קאמורנזי משטוטגרט. לאחר חצי שנה בה לא מצא קבוצה שתקלוטו, חזר קאמורנזי לסיים את הקריירה בארץ מולדתו, ארגנטינה, כששיחק בעבור לנוס וראסינג קלוב.
בסוף עונת 2013/2014 פרש ממשחק פעיל.
קריירה > נבחרת איטליה

קאמורנזי הוא איטלקי ארגנטינאי. הזהות הכפולה שלו גרמה לו להיות זכאי לשחק בנבחרת הראשונה שתזמן אותו. ב-12 בפברואר 2003, הוא עשה את הבכורה הלאומית שלו במשחק ידידות נגד פורטוגל, שבו איטליה ניצחה 0:1.
קאמורנזי שיחק עם איטליה ביורו 2004 והיה שותף לזכייתה במונדיאל 2006 תחת הדרכתו של מרצ'לו ליפי. כשראיינו אותו בקשר לזהותו הכפולה אמר:
אני מרגיש ארגנטינאי אבל אני חייב להגן על הצבעים של איטליה בכבוד. זה משהו שאף אחד לא יכול לקחת ממני.
קאמורנזי בוחר גם שלא לשיר את המנון איטליה לפני משחקים (לפי טענתו הוא לא זוכר את המילים).
תארים

סנטוס לגונה
ליגת העל המקסיקנית: 1996
יובנטוס
הסופר-קאפ האיטלקי: 2002, 2003
אליפות הסרייה א': 2002-03
אליפות הסרייה ב': 2007
איטליה
מונדיאל: 2006
הערות שוליים

↑  יובנטוס השלימה את עיסקת קאמורנזי, באתר וואלה, 25 ביוני 2003
↑  יעקב זיו, קאמורנסי עוזב את יובנטוס, באתר nrg‏, 5 במאי 2010
↑  אחרי 5 חודשים: קאמורנסי שוחרר משטוטגרט, באתר ערוץ הספורט, 26 בינואר 2011
↑  ואן פרסי לא מספיק: יובנטוס מעוניינת לצרף גם את סוארס, באתר ערוץ הספורט, 21 ביולי 2012
| נבחרת איטליה – יורו 2004 |
| --- | --- | --- |
|  1 בופון •  2 פאנוצ'י •  3 אודו •  4 זאנטי •  5 קנבארו •  6 פרארי •  7 דל פיירו •  8 גאטוזו •  9 ויירי •  10 טוטי •   11 קוראדי •  12 טולדו • 13 נסטה •  14 פיורה • 15 פאבאלי • 16 קאמורנזי • 17 די ואיו • 18 קסאנו • 19 זמברוטה • 20 פרוטה • 21 פירלו • 22 פרוצי • 23 מטראצי • מאמן: טרפטוני |  1 בופון •  2 פאנוצ'י •  3 אודו •  4 זאנטי •  5 קנבארו •  6 פרארי •  7 דל פיירו •  8 גאטוזו •  9 ויירי •  10 טוטי •   11 קוראדי •  12 טולדו • 13 נסטה •  14 פיורה • 15 פאבאלי • 16 קאמורנזי • 17 די ואיו • 18 קסאנו • 19 זמברוטה • 20 פרוטה • 21 פירלו • 22 פרוצי • 23 מטראצי • מאמן: טרפטוני | איטליה |
| נבחרת איטליה – מונדיאל 2006 - אלופת העולם |
| --- | --- | --- |
|  1 בופון •  2 זקארדו •  3 גרוסו •  4 דה רוסי •  5 קנבארו •  6 ברצאלי •  7 דל פיירו •  8 גאטוזו •  9 טוני •  10 טוטי •   11 ג'ילארדינו •  12 פרוצי • 13 נסטה •  14 אמליה • 15 יאקווינטה • 16 קאמורנזי • 17 בארונה • 18 אינזאגי • 19 זמברוטה • 20 פרוטה • 21 פירלו • 22 אודו • 23 מטראצי • מאמן: ליפי |  1 בופון •  2 זקארדו •  3 גרוסו •  4 דה רוסי •  5 קנבארו •  6 ברצאלי •  7 דל פיירו •  8 גאטוזו •  9 טוני •  10 טוטי •   11 ג'ילארדינו •  12 פרוצי • 13 נסטה •  14 אמליה • 15 יאקווינטה • 16 קאמורנזי • 17 בארונה • 18 אינזאגי • 19 זמברוטה • 20 פרוטה • 21 פירלו • 22 אודו • 23 מטראצי • מאמן: ליפי | איטליה |
| נבחרת איטליה – יורו 2008 |
| --- | --- | --- |
|  1 בופון •  2 פאנוצ'י •  3 גרוסו •  4 קייליני •  5 גאמבריני •  6 ברצאלי •  7 דל פיירו •  8 גאטוזו •  9 טוני •  10 דה רוסי •   11 די נטאלה •  12 בוריילו • 13 אמברוזיני •  14 אמליה • 15 קוואליארלה • 16 קאמורנזי • 17 דה סאנטיס • 18 קסאנו • 19 זמברוטה • 20 פרוטה • 21 פירלו • 22 אקווילני • 23 מטראצי • מאמן: דונאדוני |  1 בופון •  2 פאנוצ'י •  3 גרוסו •  4 קייליני •  5 גאמבריני •  6 ברצאלי •  7 דל פיירו •  8 גאטוזו •  9 טוני •  10 דה רוסי •   11 די נטאלה •  12 בוריילו • 13 אמברוזיני •  14 אמליה • 15 קוואליארלה • 16 קאמורנזי • 17 דה סאנטיס • 18 קסאנו • 19 זמברוטה • 20 פרוטה • 21 פירלו • 22 אקווילני • 23 מטראצי • מאמן: דונאדוני | איטליה |
| נבחרת איטליה – מונדיאל 2010 |
| --- | --- | --- |
|  1 בופון •  2 מאג'ו •  3 קרישיטו •  4 קייליני •  5 קנבארו •  6 דה רוסי •  7 פפה •  8 גאטוזו •  9 יאקווינטה •  10 די נטאלה •   11 ג'ילארדינו •  12 מרקטי • 13 בוקטי •  14 דה סאנטיס • 15 מרקיזיו • 16 קאמורנזי • 17 פאלומבו • 18 קוואליארלה • 19 זמברוטה • 20 פאציני • 21 פירלו • 22 מונטוליבו • 23 בונוצ'י • מאמן: ליפי |  1 בופון •  2 מאג'ו •  3 קרישיטו •  4 קייליני •  5 קנבארו •  6 דה רוסי •  7 פפה •  8 גאטוזו •  9 יאקווינטה •  10 די נטאלה •   11 ג'ילארדינו •  12 מרקטי • 13 בוקטי •  14 דה סאנטיס • 15 מרקיזיו • 16 קאמורנזי • 17 פאלומבו • 18 קוואליארלה • 19 זמברוטה • 20 פאציני • 21 פירלו • 22 מונטוליבו • 23 בונוצ'י • מאמן: ליפי | איטליה |
ליגת הרוגבי הקונטיננטלית למועדונים

| --- | --- |

 שם מלא:  ליגת הרוגבי הקונטיננטלית למועדונים
 תחום:  רוגבי
 ארגון:  פדרציית הרוגבי הרוסית
 מדינות:  רוסיה רוסיה רומניה רומניה גרמניה גרמניה
 קבוצות:  8
 תקופת הפעילות:  דצמבר 2019 – הווה (כ־4 שנים)
 מפעל מקביל:  ליגת העל הרוסית ברוגבי
מסמלי הליגה
ליגת הרוגבי הקונטיננטלית למועדונים (ברוסית: Континентальная Клубная Регбийная Лига) היא ליגת רוגבי מקצוענית, שהוקמה בדצמבר 2019 בחסות פדרציית הרוגבי הרוסית ונועדה להוות לליגה הבכירה בענף במזרח אירופה. משתתפים בה מועדונים מרוסיה, רומניה וגרמניה.
עונת הבכורה תוכננה לצאת לדרך באפריל 2020 (אך נדחתה בעקבות התפרצות נגיף הקורונה ברוסיה) כאשר תקציב הליגה יעמוד על 2 מיליארד רובלים. מטרת הטורניר היא להגדיל את רמת המשחק של המועדונים, מה שיוביל לעלייה ברמת המשחק של הנבחרות הלאומיות. בהמשך, בהתאם לרמת הפופולריות, תורחב הליגה וכמות המשתתפים בה, כאשר נחתמו הסכמים מקדימים עם מועדוני רוגבי בגאורגיה, ספרד, פורטוגל, הולנד, בלגיה ומדינות נוספות.
פורמט

בעונה הראשונה יתקיים הטורניר במתכונת פלייאוף. רבע הגמר וחצי הגמר בשני משחקים - בבית ומשחק חוץ, הגמר ומשחק אפשרי על המקום השלישי - יהיה משחק הכרעה בודד.
מועדונים ממדינה אחת לא יוכלו לפגוש זה את זה בסיבוב הראשון, במטרה לעורר יותר עניין בקרב הצופים.
העיקרון להכנסת קבוצות לליגה הוא הופעה מוצלחת באליפות המדינה. כלומר, מועדונים חלשים שברור שייכנעו ליריבות לא יצורפו לליגה. כמו כן, על המועדון לעמוד במספר קריטריונים לרבות תכולת המושבים בהיכל הבייתי, תקינות חדרי הלבשה, אותות וידאו ושידור ודוכנים.
הקבוצות בעונת 2020

| אליפות הרוגבי> רוסיה רוסיה | ליגת העל> רומניה רומניה | הבונדסליגה ברוגבי> גרמניה גרמניה |
| --- | --- | --- |
|  יניסיי-STM  קראסני יאר  VVA מחוז מוסקבה  סלבה מוסקבה |  באיה מארה  סטיאווה בוקרשט  דינמו-אנרגיה |  פרנקפורט 1800 |
ראו גם

ליגת ההוקי הקונטיננטלית
הערות שוליים

↑  У регби появится свой аналог КХЛ. Первый сезон уже в 2020-м
↑  Первый розыгрыш Континентальной клубной регбийной лиги стартует в апреле , טא"ס
ליגת העל הקמרונית

| --- | --- |

 שם מלא:  ליגת העל הקמרונית בכדורגל
 כינוי:  אלייט וואן - MTN Elite One
 תחום:  כדורגל
 ארגון:  התאחדות הכדורגל של קמרון 
 מדינות:  קמרון קמרון
 קונפדרציה:  CAF
 קבוצות:  21
 תקופת הפעילות:  1961–הווה (כ־63 שנים)
 אלופה נוכחית:  ויקטוריה יונייטד (2023/2024)
 מירב הזכיות:  קוטון ספורט (18 זכיות)
 מפעל מקביל:  הגביע הקמרוני בכדורגל סופר קופ רוג'ר מילה
 מפעל נמוך:  אלייט טו
 
ליגת העל הקמרונית (בצרפתית: Championnat du Cameroun de football, מכונה גם MTN Elite One מטעמים מסחריים), היא ליגת הכדורגל הבכירה בקמרון, שהוקמה רשמית בשנת 1961.
הליגה מנוהלת על ידי פדרציית הכדורגל הקמרונית אשר כפופה לקונפדרציית הכדורגל של אפריקה (CAF).
נכון לעונת 2021/2022, בליגה 21 קבוצות, המחולקות ל-2 בתים. הקבוצות משחקות ביניהם 2 סיבובים בבית ובחוץ כאשר סך הכל ישנם 18-20 מחזורים. הליגה משוחקת מנובמבר ועד אוגוסט של השנה הקלנדרית העוקבת. הקבוצות המסיימות במקום הראשון והשני בכל בית מעפילות ל"שלב הגמר" ובו הקבוצות משחקות חצי גמר וגמר לקביעת האלופה. האלופה וסגניתה מעפילות לתחרות המוקדמות של ליגת האלופות האפריקאית, בעוד הקבוצות ב-2 המקומות האחרונים בכל בית יורדות לליגת המשנה של קמרון, ה"אלייט טו". הקבוצה במקום ה-8-9 בבית הולכות לפלייאוף ירידה נגד הקבוצות שסיימו במקום השלישי בליגת המשנה.
קבוצת קוטון ספורט היא הקבוצה המצליחה ביותר בקמרון, עם 18 זכיות באליפות הליגה (מאז 1997), ומקורה בעיר גארואה. שמה מייצג את העובדה שהעיר היא מרכז עולמי משגשג לייצור טקסטיל וכותנה. שנייה בדירוג היא קאנון יאונדה עם 10 אליפויות ושלישיות בדירוג הן טונר יאונדה, אוריקס דואלה ויוניון דואלה עם 5 אליפויות, כאשר הן מייצגות את הערים הגדולות ביותר בקמרון, עיר הבירה יאונדה, והעיר הכי גדולה בקמרון דואלה.
היסטוריה

הליגה הוקמה בשנת 1961 תחת השם "דיוויזיון 1", והייתה אליפות הכדורגל הבכירה הראשונה שאורגנה בקמרון לאחר עצמאות קמרון. הליגה הזו הכילה 11 מועדונים מקומיים שייצגו בעיקר את הערים הגדולות. עד 2003, אליפות קמרון הלאומית התקיימה בבית אחד של 16 קבוצות. במהלך אספה כללית שהתקיימה ב-29 באפריל 2003, ביצעה פדרציית הכדורגל הקמרונית רפורמה, שאפשרה הקמת אליפות בשני שלבים, החל משנת 2004, שכללה 18 מועדונים המחולקים לשני בתים של 9 קבוצות כל אחת.
ב-13 בדצמבר 2004, לאחר עונה של ניסויים, נשיא ההתאחדות, מוחמד איה הקים ועדת הערכה לפורמט החדש הזו בראשות המנהל הטכני הלאומי, רוברט קורפו. מסקנות דו"ח ועדה זה ציינו שיפורים במונחים של תחרותיות הליגה. אך למרות זאת העובדה ששני מועדונים ירדו לליגת המשנה באמצע העונה, ובין היתר, ריבוי העימותים בין אותם יריבים ומספר הנסיעות למועדונים מסוימים, הביאו את הוועדה להציע את החזרה לפורמט הקודם. בעונת 2005., התקיימה אליפות שכללה 18 מועדונים שהצטמצמה ל-16 ב-2006 לפני שעלתה שוב ל-18 בעונת 2007/2008.
ב-26 באוקטובר 2007, בעקבות החתימה על חוזה החסות עם חברת MTN הדרום אפריקאית, שינתה ההתאחדות את שמה של האליפות ל-"MTN Elite One" שהפתיחה שלה לעונת 2007/2008 ניתנה ב-8 בדצמבר 2007 בגארואה עם 16 מועדונים שהצטמצמו ל-14 לעונת 2008/2009, שתחילתם מתוכננת ל-7 בספטמבר 2008, ובכך שילבו גם את לוח השנה המומלץ על ידי פיפ"א.
עם זאת, האליפות נתקלת מדי עונה בבעיות ארגוניות רבות, כפי שמעידה עונת 2019 שנמשכה רק 6 חודשים ומבוססת על פורמט קצר בעל שלב אחד בלבד.
טבלת זוכות באליפות בעבר

קבוצה המסומנת בכתב מודגש זכתה בגביע הקמרוני בכדורגל באותה העונה והשלימה דאבל מקומי.
טבלת אליפויות

| # | קבוצה | אליפויות | עונות זכייה |
| --- | --- | --- | --- |
| 1 | קוטון ספורט | 18 | 1997, 1998, 2001, 2003, 2004, 2005, 2006, 2007, 2007/2008, 2009/2010, 2010/2011, 2013, 2014, 2015, 2018, 2020/2021, 2021/2022, 2022/2023 |
| 2 | קאנון יאונדה | 10 | 1969/1970, 1973/1974, 1976/1977, 1978/1979, 1979/1980, 1981/1982, 1984/1985, 1985/1986, 1991, 2002 |
| 3 | טונר יאונדה | 5 | 1981, 1982/1983, 1983/1984, 1986/1987, 1988 |
| 3 | אוריקס דואלה | 5 | 1960/1961, 1963, 1964, 1965, 1967 |
| 3 | יוניון דואלה | 5 | 1969, 1975/1976, 1977/1978, 1990, 2011/2012 |
| 6 | ראסינג באפוסם | 4 | 1989, 1992, 1993, 1995 |
| 7 | קאיימן דואלה | 3 | 1962, 1968, 1974/1975 |
| 8 | אייגל נקונגסמבה | 2 | 1970/1971, 1994 |
| 8 | ליאופרדס | 2 | 1971/1972, 1972/1973 |
| 8 | יו.אמ.אס. דה לום | 2 | 2016, 2019 |
| 11 | דיאמנט יאונדה | 1 | 1966 |
| 11 | יוניספורט בפנג | 1 | 1996 |
| 11 | סייבל | 1 | 1999 |
| 11 | פובו בהאם | 1 | 2000 |
| 11 | טיקו יונייטד | 1 | 2008/2009 |
| 11 | אדינג ספורט | 1 | 2017 |
| 11 | פי.דבליו.די. במנדה | 1 | 2019/2020 |
מבוטי

מבוטי או באמבוטי הם ילידים פיגמים באגן הקונגו באפריקה. הם דוברים שפות בנטו ושפות סודניות מרכזיות.
המבוטי מונים כיום כ-30 עד 40 אלף נפש, החיים ביער איטורי – יער גשם טרופי בשטח של כ-63,000 קמ"ר במחוז איטורי בחלק הצפון-מזרחי של הרפובליקה הדמוקרטית של קונגו. הם ציידים לקטים החיים בחבורות קטנות של 15 עד 60 נפשות. מחלקים אותם לשלוש תת-קבוצות לפי שפותיהם:
סואה (נקראים גם קאנגי, ולפעמים מבוטי): דוברי ניב בנטו של שכניהם, עם הבילה.
אפה, הדוברים ניב מרכז סודני של שכניהם, הלסה.
אסואה,  הדוברים ניב מרכז סודני של שכניהם, המנגבטי (Mangbetu language).
סביבת חייהם חמה ולחה, עשירה בנחלים ובאגמים, ויורדים בה 1270 עד 1789 מ"מ גשם בשנה. נפוצות בה מחלות טרופיות כמו מחלת השינה המועברת על-ידי זבוב הצה צה. בכחמישית משטח היער הוקמה שמורת חיי הבר אוקאפי.
מגורים ומזון

חבורות מבוטי חיות בכפרים, כל משפחה בבקתה. הבקתות בנויות ממקלות התקועים בקרקע ומחוברים זה לזה בצמחים מטפסים, והן מקורות בסכך של עלים. הכפרים מבודדים מן הכפרים של חבורות אחרות. בעונת היובש עוזבים המבוטי את הכפר, נכנסים לתוך היער ומקימים סדרה של מחנות. בדרך זו הם מנצלים שטח גדול יותר של היער לאיסוף מזון.
המבוטי צדים חזירי בר ובעיקר חזיר יער ענק, אנטילופות וקופים, באמצעות רשתות, מלכודות, קשתות וחיצים. לכל חבורה נחלת ציד משלה, והנשים והילדים מסייעים בציד. כמו כן הם ניזונים מנמלים, חלזונות, דגים ודבש. המרכיב הצמחי במזונם כולל יאם, פירות, שורשים, עלים ואגוזי קולה. גם נשים וגם גברים מלקטים מזון.
המבוטי לעיתים קרובות סוחרים בבשר-ציד, בעורות ובשאר מוצרי היער עם שכניהם, יושבי הכפרים מעמי הבנטו, ובתמורה מקבלים מהם כלי ברזל ועץ, סירים וסלים, ומוצרי חקלאות.
שארות ונישואים

המבוטי נוטים לשיטת שארות פטרילינאלית (הילדים נקראים על שם האב ויורשים אותו) ופטרילוקאלית (הכלה עוברת לגור עם משפחת החתן). עם זאת, הכללים אינם נוקשים בנושאים אלו. קבוצת המגדר היחידה היא משפחה גרעינית. קרובי משפחה נחשבים כתומכים ובעלי ברית.
החלפת אחיות היא צורה נפוצה של נישואים: אנשים מחבורות שונות עשויים לשאת זה את אחותו של זה, או קרובות משפחה אחרות. אין אצל המבוטי מנהגי תשלום מוהר למשפחת הכלה, ואין טקס נישואים רשמי. הזוג נחשב כנשוי כאשר החתן מציג להורי הכלה אנטילופה שצד בכוחות עצמו. פוליגמיה מתרחשת מדי-פעם בחבורות מסוימות, אך נדירה.
מאיה ויינטרוב

מאיה מיי ויינטרוב (באנגלית: Maia Mei Weintraub;‏ נולדה ב-24 באוקטובר 2002) היא סייפת (רומח) יהודייה-אמריקאית. אלופה אולימפית (פריז 2024) ברומח קבוצתי.
ביוגרפיה

וינטרוב נולדה וגדלה בפילדלפיה, פנסילבניה למשפחה יהודית. בתם של אליזבת סורין וג'ייסון וינטרוב (אנטמולוג המתמחה בעש ופרפרים).
ביוגרפיה > 2022

באליפות העולם בסיף שנערכה בקהיר, מצרים היא זכתה במדליית כסף ברומח קבוצתי לאחר הפסד במשחק הגמר לאיטליה 27–45. בתחרות רומח אישי היא הפסידה בסיבוב השלישי לסרה אזומה מיפן 12–15.
ביוגרפיה > 2024 > אלופה אולימפית

באולימפיאדת פריז זכתה במדליית זהב ברומח קבוצתי ביחד עם לי קיפר, לורן סקראגס וג'קלין דוברוביץ' היהודיה, לאחר ניצחון בגמר על איטליה 45–39.